Yhteenotto sai alkunsa koulussa syntyneestä kiistasta muslimioppilaiden ja hinduoppilaiden kesken. Hinduoppilaat olivat valittaneet koulussa muslimioppilaiden käytöksestä lauantaina, kertoo alueen vastaava viranomainen K.K. Nirala.

Reutersin mukaan kiistan jälkeen noin 5000 ihmistä hyökkäsi muslimien kotiin ja sytyttivät kymmenittäin taloja ja autoja palamaan Vadavalin kylässä. Muslimiyhteisö vastasi heittämällä kiviä. Poliisi käytti mellakoitsijoihin kyynelkaasua. Viranomaisten mukaan tilanne on nyt poliisin hallinnassa.